Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 544/11/3309	Trenčín, 16.4.2013
EEČ : 2-28-95-2013

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 492,27 € 
b.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1089/TN-TN-2011.
1/ Úradu pre obrannú štandardizáciu, kodifikáciu a štátne overovanie kvality XXXXX predkladala a žiadala o vyplatenie cestovných, stravných a ubytovacích náhrad za služobné cesty, ktoré jej aj boli neoprávnene vyplatené a to na základe účtovného dokladu č. 8000076 z 19.4.2010 a cestovného príkazu, položka pokladničnej knihy č. 48/10 za ubytovanie z Hotela Družba Michalovce faktúra č. 11194/2010 vo výške 93,32,-€ a za ubytovanie z Penziónu ADAM Prešov vo výške 47,-€, ktoré predložila 2.4.2010, pričom tieto boli falošné, teda boli neoprávnene použité verejné prostriedky vo výške 140,32,-€ ako i vyplatené stravné vo výške 5,40,-€, pričom mala byť vyplatená čiastka 3,60,-€,
2/ na základe účtovného dokladu č. 800081 zo dňa 22.04.2010 a cestovného príkazu, položka pokladničnej knihy č. 55/10 za ubytovanie z Hotela Družba Michalovce faktúra č. 11189/2010 vo výške 93,32,-€, ktorú predložila 22.04.2010, pričom táto bola falošná, teda boli neoprávnene použité verejné prostriedky vo výške 93,-32,-€, ako i vyplatené stravné vo výške 8,30,-€, pričom mala byť vyplatená čiastka len 5,40,-€,
3/ na základe účtovného dokladu č. 8000102 zo dňa 20.5.2010 a cestovného príkazu, položka pokladničnej knihy č. 74/10 za ubytovanie z Hotela ARTIN Bardejov faktúra č. 5924/2010 vo výške 30,-€, ktorú predložila 06.05.2010, pričom faktúra bola vystavená za ubytovacie služby v dňoch 03.- 04.05.2010 a nie, ako je uvedené vo vyúčtovacej faktúre č. 5924/2010 za dni 02. - 03.05.2010 a faktúra č. 44/2010 z Hotela Mladosť Lipany vo výške 66,-€, ktorú predložila 06.05.2010, pričom faktúra bola vystavená za ubytovacie služby v dňoch 03.-04.05.2010 a nie, ako je uvedené vo vyúčtovacej faktúre č. 5924/2010 za dni 03. - 05.05.2010, teda boli neoprávnene použité verejné prostriedky vo výške 63,-€,
4/ na základe účtovného dokladu č. 8000117 zo dňa 03.06.2010 a cestovného príkazu, položka pokladničnej knihy č. 83/10 za ubytovanie z ubytovacieho zariadenia Slnečný dvor Michalovce, faktúra č. 2984/2010 vo výške 61,32-€, ktorú predložila 30.05.2010, pričom faktúra bola vystavená za ubytovacie služby v dňoch 26.-27.05.2010 a nie, ako je uvedené vo vyúčtovacej faktúre č. 5924/2010 za dni 25.- 27.05.2010, teda boli neoprávnene použité verejné prostriedky vo výške 30,66,-€,
5/ na základe účtovného dokladu č. 8000148 z 02.07.2010 a cestovného príkazu, položka pokladničnej knihy č. 46/10 za ubytovanie z ubytovacieho zariadenia Slnečný dvor Michalovce faktúra č. 3148/2010 vo výške 61,32 €, ktorú predložila 25.06.2010, pričom táto bola falošná, teda boli neoprávnene použité verejné prostriedky vo výške 61,32,-€, ako i vyplatené stravné vo výške 8,30,-€, pričom mala byť vyplatená čiastka len 3,60,-€, - na základe účtovného dokladu č. 8000179 zo dňa 06.09.2010 a cestovného príkazu, položka pokladničnej knihy č. 132/10 za ubytovanie z Hotela ARTIN Bardejov faktúra č. 5968/2010 vo výške 60,-€, ktorú predložila 30.08.2010, pričom táto bola falošná, teda boli neoprávnene použité verejné prostriedky vo výške 60,-€ ako i vyplatené stravné vo výške 5,40,-€, pričom mala byť vyplatená čiastka len 3,60,-€, teda neoprávnene si nechala preplatiť finančné náhrady za pracovné cesty ako výdavky za cestovanie, ubytovanie a stravu, hoci vykázané ubytovanie riadne nevyužívala, a svojmu zamestnávateľovi predložila pre účely vyúčtovania falošné faktúry od ubytovacích zariadení, čím svojho zamestnávateľa XXXXX, so sídlom M. Rázusa č. 7, XXXXX, uviedla do omylu a spôsobila mu škodu vo výške 459,82,-€.

Odôvodnenie: 
Uznesením povereného príslušníka OR PZ v Trenčíne bolo začaté trestné stíhanie a následne uznesením vznesené obvinenie č. ORP-1089/TN-TN-2011, zo dňa 30.07.2012, XXXXX, nar. XXXXX v XXXXX trvale bytom XXXXX, Ul. Štúrova č. 870/16, pre prečin podvodu podľa § 221 ods. 1 Trestného zákona na skutkovom základe uvedenom v predmetnom uznesení. Preskúmaním príslušného vyšetrovacieho spisu som zistil, že obvinená je stíhaná pre prečin, za ktorý zákon ustanovuje trest odňatia slobody, ktorého horná hranica neprevyšuje hornú hranicu päť rokov ustanovenú v § 220 odsek 1 Trestného poriadku. 

	Obvinená a poškodený vyslovili s postupom podľa § 220 Trestného poriadku súhlas. Obvinená slobodne a vážne vyhlásila, že spáchala skutok, za ktorý je stíhaná. Škodu spôsobenú trestným činom podľa vyjadrenia poškodeného uhradila v plnom rozsahu. Obvinená zložila na účet Okresnej prokuratúry v Trenčíne peňažnú sumu vo výške 100,- €, z ktorej súhlasila, aby suma vo výške 100,- € bola poukázaná štátu na pomoc obetiam trestnej činnosti. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a ich majetkové pomery som dospel k záveru, že vyššie uvedený spôsob rozhodnutia je dostačujúci. Vzhľadom na uvedené som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Balaj, ml.
prokurátor